ที่ ศปส. ๐๒๐๑๑๔ /๐๐๖ ศูนย์ประสานงานกลางกลุ่มโรงเรียนพระปริยัติธรรม

แผนกสามัญศึกษาแห่งประเทศไทย

สำนักงานกลุ่มโรงเรียนพระปริยัติธรรมฯ ที่ ๕

วัดดับภัย ตำบลศรีภูมิ อำเภอเมืองเชียงใหม่

จังหวัดเชียงใหม่ ๕๒๐๐๐

๘ ตุลาคม ๒๕๕๖

เรื่อง แจ้งมติที่ประชุม **(เร่งด่วน)** การประชุมประธานกลุ่มโรงเรียนพระปริยัติธรรม แผนกสามัญศึกษา

# เรียน ประธานกลุ่มโรงเรียนพระปริยัติธรรม แผนกสามัญศึกษา ทุกกลุ่ม

# อ้างถึง มติที่ประชุมระเบียบวาระที่ ๕ เรื่องเสนอเพื่อพิจารณา ข้อที่ ๕.๔

# สิ่งที่ส่งมาด้วย ๑. แบบฟอร์มกรอกข้อมูลครู และบุคลากรทางการศึกษา จำนวน ๑ ชุด

๒. แผนกำหนดการดำเนินการการจัดทำข้อมูลฯ จำนวน ๑ ฉบับ

# 

อ้างถึง ศูนย์ประสานงานกลางกลุ่มโรงเรียนพระปริยัติธรรม แผนกสามัญศึกษาแห่งประเทศไทย จัดการประชุมประธานกลุ่มโรงเรียน ครั้งที่ ๓ ปีงบประมาณ ๒๕๕๖ **มติที่ประชุมตามระเบียบวาระที่ ๕ เรื่องเสนอเพื่อพิจารณา ข้อที่ ๕.๔ เรื่องกาจัดทำฐานข้อมูลครู และบุคลากรทางการศึกษา ตามประกาศมหาเถรสมาคมว่าด้วย พนักงานศาสนการด้านการศึกษา และว่าด้วย กรอบและอัตรากำลัง** และที่ประชุมได้วิภาคถึงเหตุผลที่จะนำฐานข้อมูลดังกล่าว รองรับการเข้าสู่ตำแหน่ง การเสนอของบประมาณ และการจัดทำกองทุนสวัสดิการ **(ตามมติที่ประชุมคณะกรรมการการศึกษาพระปริยัติธรรม แผนกสามัญศึกษา)** โดยมีเจ้าประคุณสมเด็จพระวันรัต เป็นประธานคณะกรรมการฯ

ศูนย์ประสานงานกลางฯ จึงขอความร่วมมือประธานกลุ่มโรงเรียน ได้โปรดมอบหมายให้นักวิชาการกลุ่มฯ แจ้งรายละเอียดให้กับโรงเรียนภายในกลุ่มฯ ที่ดูแลรับผิดชอบ เพื่อจัดกรอกข้อมูลรายบุคคลและหลอมข้อมูล

เป็นภาพรวมของกลุ่มฯ ต่อไป

จึงเรียนมาเพื่อโปรดทราบ และดำเนินการต่อไป

## 001 เรียนมาด้วยความนับถือ



( พระครูสุนทรพิมลศีล )

ประธานศูนย์ประสานงานกลางกลุ่มโรงเรียนพระปริยัติธรรม

แผนกสามัญศึกษา แห่งประเทศไทย

**-๒-**

**ศูนย์ประสานงานกลางฯ**

**โทร/ โทรสาร.** ๐ - ๕๓๓๗ – ๒๒๖๕ ,

**เลขานุการฯ** พระครูปริยัติวีราภรณ์ ๐๘ ๗๖๔๙ ๙๕๓๙

**แผนงาน**

**การดำเนินการการจัดทำข้อมูลครู และบุคลากรทางการศึกษา**

**ศูนย์ประสานงานกลางกลุ่มโรงเรียนพระปริยัติธรรม แผนกสามัญศึกษา แห่งประเทศไทย**

**ปีงบประมาณ พ.ศ. ๒๕๕๗**

**......................000..................**

|  |  |  |  |  |
| --- | --- | --- | --- | --- |
| **ที่** | **รายการกิจกรรม** | **วัน/เดือนปี** | **ผู้รับผิดชอบดำเนินการ** | **หมายเหตุ** |
| ๑ | ศูนย์ประสานงานกลางฯ จัดทำหนังสือแจ้งให้กับสำนักงานกลุ่มโรงเรียนฯ ทราบ | ๙-๑๑ ต.ค.๕๖ | เลขานุการศูนย์/ผู้ช่วยฯ |  |
| ๒ | สำนักงานกลุ่มโรงเรียนฯ ทราบและดำเนินการแจ้งรายละเอียดให้กับโรงเรียนได้ดำเนินการกรอกข้อมูลตามแบบฟอร์ม ที่กำหนด | ๑๒-๓๑ ต.ค. ๕๖ | สำนักงานกลุ่ม/โรงเรียน |  |
| ๓ | การหลอมข้อมูลตามแบบฟอร์มโดยแยกแต่ละตำแหน่งของโรงเรียนภายในกลุ่มฯ ให้ชัดเจน  (ข้อมูล จำนวน ๘ ฐานข้อมูล) | ๑-๑๑ พ.ย.๕๖ | สำนักงานกลุ่ม/หรือคณะทำงานที่แต่งตั้งขึ้นในกลุ่มฯ |  |
| ๔ | ให้แต่ละกลุ่มโรงเรียน นำฐานข้อมูลที่หลอมรวมกันเป็นภาพรวมของโรงเรียนภายในกลุ่มฯ  และนำมาหลอมรวมกันทั้ง ๑๔ กลุ่ม  (โรงเรียน ๔๐๕ โรง) เป็นฐานข้อมูลระดับประเทศ | ๑๒-๑๖ พ.ย.๕๖ | -สำนักงานกลุ่ม/หรือคณะทำงานที่แต่งตั้งขึ้นในกลุ่มฯ  - ศูนย์ประสานงานกลางฯ |  |
| ๕ | แต่งตั้งคณะกรรมการกลั่นกรองข้อมูลให้ชัดเจนและถูกต้อง | พ.ย.-ธ.ค.๕๖ | -สำนักงานกลุ่มโรงเรียน  -โรงเรียน  -คณะกรรมการ หรือ  -ผู้ที่ส่วนเกี่ยวข้องอื่น ๆ |  |
| ๖ | การนำเสนอฐานข้อมูลต่อหน่วยงานต้นสังกัด |  | -ศูนย์ประสานงานกลางฯ |  |

**หมายเหตุ. ๑. วันที่ ๑๒-๑๖ พฤศจิกายน ๒๕๕๖ ให้แต่ละกลุ่มนำข้อมูลมาหลอมรวมกัน เป็นภาพรวม**

**ทั่วประเทศ ณ มหาวิทยาลัยราชภัฎอุบลราชธานี (สถานที่ประชุมศูนย์ศิลป์)**

**๒. สำนักงานกลุ่มที่ ๙ / ศูนย์ประสานงานกลางฯ เป็นผู้ดำเนินการ**